સરદાર પટેલની એકતાના સંદેશને ગામે-ગામ ગુંજતો કરવા રાજય સરકાર દ્વારા રાજયભરમાં પ્રારંભ કરવામાં આવેલ એકતા યાત્રા બાબરા તાલુકાના પ્રથમ રાઉન્‍ડમાં તાલુકામાં વિવિધ ગામડાઓમં ભ્રમણ કરવામાં આવ્‍યું હતું. બાબરા તાલુકાના બળેલપીપરીયા, ઘુધરાળા, થોરખાણ, કલોરાણા, ત્રંબોડા, લોનકોટડા, કોટડાપીઠા, રાણપર સહિતના ગ્રામ્‍ય વિસ્‍તારમાં સરદાર પટેલનો એકતા રથ ફર્યો હતો. અહીં સાંસદ નારણભાઈ કાછડીયા, અમરડેરીન ચેરમેન અશ્‍વિનભાઈ સાવલિયા, માજી ધારાસભ્‍ય વાલજીભાઈ ખોખરીયા, શહેર ભાજપ પ્રમુખ લલિતતભાઈ આંબલિયા, મામલતદાર એન.કે. ખીમાણી, તાલુકા વિકાસ અધિકારી, બી.જી.સોલંકી, નીતિનભાઈ રાઠોડ, ભુપેન્‍દ્રભાઈ બસિયા, મહેશભાઈ ગેલણી, રાજકીય આગેવાનો અધિકારી તેમજ સ્‍થાનિક ગ્રામજનો ઉપસ્‍થિત રહયા હતા. અહીં એકતા યાત્રાનું આગમન થતા ગ્રામજનો દ્વારા ભવ્‍ય સ્‍વાગત કરવામાં આવ્‍યું હતું. તેમજ બાળાઓ દ્વારા સરદાર પટેલની પ્રતિમાનું પુજન અર્ચન કરવામાં આવ્‍યું હતું. અહીં ઉપસ્‍થિત તમામ લોકો દ્વારા એકતા અંગેના શપથ લેવામાં આવ્‍યા હતા. ઉપસ્‍થિત મહાનુભાવો દ્વારા સરદાર પટેલની એકતા યાત્રા તેમજ સ્‍ટેચ્‍યુંઓફ યુનિટી વિશે ગ્રામજનોને માહિતગાર કરવામાં આવ્‍યા હતા. તેમજ ડોકયુમેન્‍ટ ફિલ્‍મ દ્વારા પણ ગ્રામજનો અને વિદ્યાર્થીઓને સરદાર વલ્‍લભભાઈ પટેલના જીવન કવન વિશે પુરતી માહિતી આપવામાં આવી હતી.